ตลาดหุ้นสหรัฐฯลงแรง
ตลาดหุ้นสหรัฐปิดลบอย่างแรง หลังกังวลข้อมูลศก.สองชาติยักษ์และยูโรโซน ขณะที่ราคาน้ำมันขยับลงแรงเช่นกัน
11 เม.ย. 2555

ตลาดหุ้นสหรัฐปิดลบอย่างแรง หลังกังวลข้อมูลศก.สองชาติยักษ์และยูโรโซน ขณะที่ราคาน้ำมันขยับลงแรงเช่นกัน ข้อมูลทางเศรษฐกิจที่อ่อนแอในจีนและสหรัฐฯประกอบกับความวิตกเกี่ยวกับข้อมูลผลประกอบการไตรมาสแรกของบริษัทต่างๆซึ่งเตรียมเผยออกมาเร็วๆนี้ ฉุดให้ตลาดหุ้นสหรัฐฯวานนี้(10 เม.ย.) ปิดลบเป็นวันที่ 5 ติดต่อกัน       ดัชนีหุ้นดาวโจนส์ ลดลง 213.66 จุด (1.65 เปอร์เซ็นต์) ปิดที่ 12,715.93 จุด แนสแดค ลดลง 55.86 จุด (1.83 เปอร์เซ็นต์) ปิดที่ 2,991.22 จุด เอสแอนด์พี ลดลง 23.61 จุด (1.71 เปอร์เซ็นต์) ปิดที่ 1,358.59 จุด ขณะที่ราคาน้ำมันขยับลงแรง หลังนักลงทุนวิตกต่อข้อมูลทางเศรษฐกิจที่อ่อนแอในจีนและสหรัฐฯ ท่ามกลางความกังวลต่อวิกฤตหนี้ยุโรป       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤษภาคม ลดลง 1.44 ดอลลาร์ ปิดที่ 101.02 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 2.79 ดอลลาร์ ปิดที่ 199.88 ดอลลาร์ต่อบาร์เรล